Wenners van die Maroela-velskoene aangewysTwee gelukkige lesers staan die kans om elkeen ‘n paar velskoene te wen Daar is min dinge wat kan kers vashou by ŉ paar egte boerevellies. Of jy nou optof vir ŉ troue, jou beste voetjie voorsit vir jou nuwe nooi se familie of jou gemaklikste kakiebroek aantrek vir kleiduifskiet by die kerk se basaar – ŉ goeie paar velskoene laat jou nooit in die steek nie. Vrouevellies is ook niks vreemds meer nie, en menige bruid kies deesdae vellies by haar trourok sodat sy haar eerder oor haar rammetjie-uitnek-swaer as oor haar seer voete hoef te bekommer. Maak dit nou boonop ŉ paar egte Maroela-vellies en jy kan maar weet jy sal ŉ spoor trap wat al jou vriende jou sal beny. Maroela Media was op soek na pasmaats vir een paar Maroela-vrouevelskoene en een paar manskoene. Baie geluk aan Pieter Breytenbach van Pretoria en Susan van der Westhuizen van die Parow Valley wat elkeen met ŉ paar splinternuwe Maroela-velskoene wegstap. As jy graag self ŉ paar velskoene wil besit, kan jy jou paar in Maroela se aanlyn winkel, Die Koöperasie, bestel.